Aage Storm Borchgrevink

Aage Storm Borchgrevink (født 1969) er en norsk forfatter og litteraturkritiker. Han er avdelingsleder i Den norske Helsingforskomité, og er tidligere styreleder i Norsk faglitterær forfatter- og oversetterforening. I Helsingforskomiteen leder han avdelingen for dokumentasjon av menneskerettighetssituasjonen i Russland, Tsjetsjenia og Georgia.

Karriere

 Utdannelse 
Han tok hovedfag i litteraturvitenskap ved Universitetet i Oslo i 1997, med hovedoppgaven The mythical poetics of the early William Butler Yeats.Borchgrevink. (1997). The mythical poetics of the early William Butler Yeats.

 Yrkesliv 
Han har siden 1993 arbeidet for Den Norske Helsingforskomité, hvor han har spesielt ansvar for landrådgivning om menneskerettighetssituasjonen i Russland, Tsjetsjenia og Georgia.Borchgrevinks profil i Den norske Helsingforskomité (nhc.no) Borchgrevink har blant annet dokumentert undertrykkingen og brutaliteten i Tsjetsjenia under Ramzan Kadyrov.

I januar 1999 argumenterte han for slagkraftig militær intervensjon i Kosovo fra NATO i samarbeid med Russland. Han mente at NATOs intervensjon våren 1999 var riktig og vellykket.

Fra januar 2022 har han vært kommentator i Morgenbladet og argumenterte der for flere negative sider ved Julian Assanges virksomhet og fikk svar av professor i allmenn litteraturvitenskap Gisle Selnes. Borchgrevink problematiserte i Morgenbladet høsten 2022 at et universitet med demokrati i sin formålsparagraf godtar at deres professor Glenn Diesen bidrar til Russia Today (RT).Borchgrevink, Aage: Professoren og propagandamaskineret. Morgenbladet, 16. september 2022, s.6-9. Diesen svarte på Borchgrevinks kritikk med at han ønsket å bidra til en mer opplyst debatt og at han siden krigen begynte ikke hadde mottatt honorar fra RT.Morgenbladet, 16. september 2022, s. 10.Glenn Diesen: Et dystert blikk på akademisk frihet i Norge. Morgenbladet 23. september 2022, s. 26

 Verv 
I fire år, frem til våren 2025, var han styreleder i Norsk faglitterær forfatter- og oversetterforening.

 Forfatterskap 
Borchgrevink har utgitt både skjønnlitterære verk og sakprosa. 

I boken En norsk tragedie (2012), om Anders Behring Breivik, fremholdt Borchgrevink at for å forstå Breivik var det viktig å se på terroristens forhold til moren og til kvinner generelt.

I 2019 utgav han Statoils (nå Equinors) historie. I boka om Statoil viser han blant annet at det burde vært mer kritisk søkelys på selskapets utenlandssatsinger og at selskapet har blitt en slik internasjonal oljegigant som Statoil ble opprettet for å beskytte Norge.

I 2022 utgav han Krigsherren i Kreml – Putin og hans tid som skildrer Putins vei til makten i Russland i årene forut for Ukraina-invasjonen. Boken fikk terningkast 6 i Dagbladet og positiv omtale i Aftenposten. Boken beskriver Putin som dels varulv og dels keiser og som leder for en moderne fascisme.
 Bibliografi 

 Skjønnlitteratur 
  Arkivene (roman), med handling lagt til Albania (ISBN 978-82-05-27571-3)
  Folkevandringer (novellesamling), med handling lagt til Tsjetsjenia, Kosovo, Albania, Hellas, Asker og Long Island (ISBN 978-82-05-33215-7)
  Forvandlinger (novellesamling), Tiden

 Sakprosa 
1999: 
  Eurostories. Reiser i Øst-Europa. (essays), med handling lagt til Belarus, Makedonia og Tsjetsjenia (ISBN 978-82-05-31173-2)
  Den usynlige krigen: Reiser i Tsjetsjenia, Ingusjetia og Dagestan (ISBN 978-82-02-24794-2)
  En norsk tragedie: Anders Behring Breivik og veiene til Utøya (ISBN 978-82-05-42878-2)
  Giganten – fra Statoil til Equinor - historien om selskapet som forandret Norge. Kagge forlag ISBN 9788248924722
  Krigsherren i Kreml – Putin og hans tid. Kagge forlag ISBN 9788248930051

 Priser og nominasjoner 
 2002: Nominert til P2-lytternes romanpris for Arkivene
 2004: Ossietzkyprisen
 2012: Kritikerprisen for En norsk tragedie: Anders Behring Breivik og veiene til Utøya
 2022: Nominert til Brageprisen for  Krigsherren i Kreml – Putin og hans tid

 Referanser 

 Eksterne lenker 
 Forfatterprofil hos NRK
 Forfatterprofil hos Gyldendal
 Forfatterprofil hos Cappelen Damm
 Presentasjon av Aage Borchgrevink i Forfatterkatalogen på Forfattersentrums nettsider

Kategori:Norske sakprosaforfattere
Kategori:Norske romanforfattere
Kategori:Norske organisasjonsarbeidere
Kategori:Norske litteraturkritikere